
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind mandatarea reprezentanților Municipiului Timișoara în Adunarea Generală a Acționarilor la Horticultura S.A. pentru desemnarea unui membru în Consiliul de Administrație al societății, declanșarea procedurii pentru ocuparea unui post rămas vacant și prelungirea mandatului unui administrator provizoriu
Sectiunea a 2 - a 
Motivul emiterii proiectului de hotărâre
1. Descrierea situației actuale
			În temeiul prevederilor OUG nr. 109/2011 privind guvernanța corporativă a întreprinderilor publice, cu modificările și completările ulterioare,  selecţia membrilor consiliilor de administrație se efectuează cu scopul de a asigura transparentizarea şi profesionalizarea acestora, potrivit standardelor de guvernanţă corporativă. 
			Procedura de selecție în vederea ocupării celor două posturi vacante din Consiliul de Administrație al societății HORTICULTURA S.A  a fost demarată prin Hotărârea Consiliului Local al Municipiului Timișoara nr. 638/15.12.2022. 
			Conform Raportului final al Comisiei de selecție nr. SC2023-1366/20.03.2023 a fost propus un candidat spre a fi desemnat de Adunarea Generală a Acționarilor HORTICULTURA S.A. 
	2. Schimbări preconizate și rezultate așteptate
Ca urmare a încheierii procedurii de selecție, Comisia transmite Consiliului Local al Municipiului Timișoara raportul final privind desemnarea unui membru în cadrul Consiliului de Administrație.
Declanşarea procedurii de selecţie pentru ocuparea postului rămas vacant se realizează în conformitate cu prevederile art. 3 și art. 4 din Anexa nr. 1 din HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
Legea societăților nr. 31/1990, republicată, coroborată cu Oug nr. 109/2011 privind guvernanța corporativă a întreprinderilor publice stipulează faptul că numărul administratorilor la societățile pe acțiuni este întotdeauna impar, iar în caz de vacanța a unui astfel de post adunarea generală a acționarilor poate propune administratori provizorii în termen de 45 de zile de vacantare.

3.Concluzii
În concluzie, considerăm că este oportună iniţierea unui proiect de hotărâre privind mandatarea reprezentanților Municipiului Timișoara în Adunarea Generală a Acționarilor la Horticultura S.A. pentru desemnarea unui membru în Consiliul de Administrație al societății, declanșarea procedurii pentru ocuparea unui post rămas vacant și prelungirea mandatului unui administrator provizoriu



      Primar,							Administrator Public
Dominic Fritz							    Matei Creiveanu				

